CELEX: E2020J0011
Language: ro
Date: 2021-07-15 00:00:00
Title: Hotărârea Curții din 15 iulie 2021 în cauza E-11/20 Eyjólfur Orri Sverrisson/Statul islandez (Directiva 2003/88/CE – Protecția securității și a sănătății lucrătorilor –Timp de lucru – Călătoria către un alt loc de prezență decât cel fix sau obișnuit al angajatului – Deplasări internaționale) 2021/C 426/07

21.10.2021   
            
            
               RO
            
            
               Jurnalul Oficial al Uniunii Europene
            
            
               C 426/10
            
         
      HOTĂRÂREA CURȚII
      din 15 iulie 2021
      în cauza E-11/20
      Eyjólfur Orri Sverrisson/Statul islandez
      
         
            (Directiva 2003/88/CE – Protecția securității și a sănătății lucrătorilor –Timp de lucru – Călătoria către un alt loc de prezență decât cel fix sau obișnuit al angajatului – Deplasări internaționale)
         
      
      (2021/C 426/07)
      În cauza E-11/20, Eyjólfur Orri Sverrisson/ statul islandez – CERERE adresată Curții, în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție, de către Tribunalul districtual din Reykjavik (Héraðsdómur Reykjavíkur) cu privire la interpretarea Directivei 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru, în special articolul 2 alineatul (1), Curtea, compusă din Páll Hreinsson, președinte, Per Christiansen și Bernd Hammerman (judecător raportor), judecători, a pronunțat, la 15 iulie 2021, o hotărâre al cărei dispozitiv prevede următoarele:
      
                  1.
               
               
                  Timpul necesar petrecut în deplasare, în afara programului normal de lucru, de către un lucrător, precum reclamantul din litigiul principal, către un loc altul decât locul său de prezență fix sau obișnuit pentru a-și exercita activitatea sau atribuțiile în acest alt loc, astfel cum impune angajatorul său, constituie „timp de lucru” în sensul articolului 2 alineatul (1) din Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru. Este irelevant dacă deplasarea în cauză se efectuează în întregime în interiorul SEE sau către sau din țări terțe în cazul în care contractul de muncă este încheiat în temeiul legislației naționale a unui stat SEE și reglementat de aceasta.
               
            
                  2.
               
               
                  Nu este necesară nicio evaluare a intensității activității desfășurate în timpul deplasării.